கத்தோலிக்க இறைவேண்டல்கள்
{{கிறித்தவம்}}
 
 கத்தோலிக்கர் கடவுளை வழிபடுவதற்குக் கோவிலில் கூடி வரும்போதும், தங்கள் இல்லங்களில் திருவிவிலியத்தை வாசித்து வேண்டுதல் நடத்தும்போதும் பல [[இறைவேண்டல்]]களைப் பயன்படுத்துகின்றனர். இறைவேண்டல் ''செபம்'', ''மன்றாட்டு'', ''பிரார்த்தனை'', ''மந்திரம்'', ''ஆராதனை'' என்று பல பெயர்களால் அழைக்கப்படுகிறது. தனியார் விருப்புக்கு ஏற்பவும், குழுவின் தேவைகளுக்கு இசையவும் வேண்டல்களை உருவாக்குவதும் உண்டு.&lt;ref&gt;Delany, Joseph. [http://www.newadvent.org/cathen/12748a.htm &quot;Virtue of Religion&quot;]. ''The Catholic Encyclopedia''. Vol. 12. New York: Robert Appleton Company, 1911. 22 Dec. 2012.&lt;/ref&gt;&lt;ref name=&quot;Pokorsky2016&quot;&gt;{{cite web |last1=Pokorsky |first1=Rev Jerry J. Pokorsky |title=Balancing ACTS at Mass |url=https://www.thecatholicthing.org/2016/01/31/balancing-acts-at-mass/ |publisher=The Catholic Thing |access-date=29 August 2020 |language=en |date=31 January 2016}}&lt;/ref&gt;&lt;ref name=&quot;CCC2019&quot;&gt;{{cite web |title=Liturgy of the Hours |url=https://cornellcatholic.org/divine-office |publisher=Cornell Catholic Community |access-date=29 August 2020 |language=en |date=2019}}&lt;/ref&gt;
 
 == சிலுவை அடையாளம் ==
 தந்தை / மகன் / தூய ஆவியாரின் பெயராலே. / ஆமென்.
 
 == மூவொரு இறைவன் புகழ் ==
 தந்தைக்கும் மகனுக்கும் தூய ஆவியாருக்கும் / மாட்சிமை உண்டாகுக. / தொடக்கத்தில் இருந்ததுபோல / இப்பொழுதும் எப்பொழுதும் / என்றென்றும் இருப்பதாக. / ஆமென்.
 
 == கடவுளின் ஆறு சிறப்பான பண்புகள் ==
 #கடவுள் தாமாகவே இருக்கிறார்.
 #தொடக்கமும் முடிவும் இல்லாமல் இருக்கிறார்.
 #உடலும் உருவமும் இல்லாமல் இருக்கிறார்.
 #அனைத்து நன்மைகளுக்கும் ஊற்றாய் இருக்கிறார்.
 #எங்கும் நிறைந்து இருக்கிறார்.
 #எல்லாவற்றிற்கும் முழு முதல் காரணமாய் இருக்கிறார்.
 
 == இயேசு கற்றுத் தந்த இறைவேண்டல் ==
 விண்ணுலகில் இருக்கிற எங்கள் தந்தையே,&lt;br /&gt;
 உமது பெயர் தூயது எனப் போற்றப்பெறுக!&lt;br /&gt;
 உமது ஆட்சி வருக!&lt;br /&gt;
 உமது திருவுளம் விண்ணுலகில் நிறைவேறுவது போல,&lt;br /&gt;
 மண்ணுலகிலும் நிறைவேறுக!
 
 எங்கள் அன்றாட உணவை&lt;br /&gt;
 இன்று எங்களுக்குத் தாரும்.&lt;br /&gt;
 எங்களுக்கு எதிராகக் குற்றம் செய்வோரை&lt;br /&gt;
 நாங்கள் மன்னிப்பது போல,&lt;br /&gt;
 எங்கள் குற்றங்களை மன்னியும்.&lt;br /&gt;
 எங்களைச் சோதனைக்கு உட்படுத்தாதேயும்,&lt;br /&gt;
 தீயோனிடமிருந்து எங்களை விடுவித்தருளும். / ஆமென்.
 
 == மங்கள வார்த்தை மன்றாட்டு ==
 அருள் மிகப் பெற்ற மரியே வாழ்க! / ஆண்டவர் உம்முடனே. / பெண்களுக்குள் ஆசி பெற்றவர் நீரே. / உம்முடைய திருவயிற்றின் கனியாகிய இயேசுவும் ஆசி பெற்றவரே. /
 
 தூய மரியே / இறைவனின் தாயே / பாவிகளாய் இருக்கிற எங்களுக்காக / இப்பொழுதும் / எங்கள் இறப்பின் வேளையிலும் / வேண்டிக்கொள்ளும். / ஆமென்.
 
 == நம்பிக்கை அறிக்கை ==
 விண்ணகத்தையும் மண்ணகத்தையும் படைத்த /&lt;br /&gt;
 எல்லாம் வல்ல தந்தையாகிய / கடவுளை நம்புகிறேன்.&lt;br /&gt;
 அவருடைய ஒரே மகனாகிய /&lt;br /&gt;
 இயேசு கிறிஸ்துவையும் நம்புகிறேன்.&lt;br /&gt;
 இவர் தூய ஆவியாரால் கருவாகி /&lt;br /&gt;
 தூய கன்னி மரியாவிடமிருந்து பிறந்தார்.&lt;br /&gt;
 பொந்தியு பிலாத்தின் அதிகாரத்தில் பாடுபட்டு / சிலுவையில் அறையப்பட்டு / இறந்து அடக்கம் செய்யப்பட்டார்.&lt;br /&gt;
 பாதாளத்தில் இறங்கி / மூன்றாம் நாள் /&lt;br /&gt;
 இறந்தோரிடமிருந்து உயிர்த்தெழுந்தார்.&lt;br /&gt;
 விண்ணகம் சென்று / எல்லாம் வல்ல தந்தையாகிய /&lt;br /&gt;
 கடவுளின் வலப்பக்கத்தில் வீற்றிருக்கிறார்.&lt;br /&gt;
 அவ்விடத்திலிருந்து / வாழ்வோருக்கும் இறந்தோருக்கும் /&lt;br /&gt;
 தீர்ப்பு வழங்க மீண்டும் வருவார்.&lt;br /&gt;
 தூய ஆவியாரை நம்புகிறேன்.&lt;br /&gt;
 தூய கத்தோலிக்கத் திருச்சபையையும் /&lt;br /&gt;
 புனிதர்களுடைய சமூக உறவையும் நம்புகிறேன்.&lt;br /&gt;
 பாவ மன்னிப்பை நம்புகிறேன்.&lt;br /&gt;
 உடலின் உயிர்ப்பை நம்புகிறேன்.&lt;br /&gt;
 நிலை வாழ்வை நம்புகிறேன். / ஆமென்.
 
 == பத்துக் கட்டளைகள் ==
 #நாமே உன் கடவுளாகிய ஆண்டவர். / எம்மைத் தவிர வேறு தெய்வங்கள் உனக்கு இருத்தல் ஆகாது.
 #உன் கடவுளாகிய ஆண்டவரின் பெயரை / வீணாகப் பயன்படுத்தாதே.
 #ஓய்வு நாளைத் தூயதாகக் கடைப்பிடிப்பதில் / கருத்தாய் இரு.
 #உன் தந்தையையும் தாயையும் மதித்து நட.
 #கொலை செய்யாதே.
 #விபசாரம் செய்யாதே.
 #களவு செய்யாதே.
 #பிறருக்கு எதிராகப் பொய்ச் சான்று சொல்லாதே.
 #பிறர் மனைவிமீது ஆசை கொள்ளாதே.
 #பிறருக்கு உரியது எதையும் கவர்ந்திட விரும்பாதே.
 
 இந்தப் பத்துக் கட்டளைகளும் இரண்டு கட்டளைகளில் அடங்கும்:
 முதலாவது / எல்லாவற்றிற்கும் மேலாக / கடவுளை அன்பு செய்வது.&lt;br /&gt;
 இரண்டாவது / தன்னை அன்பு செய்வது போல / பிறரையும் அன்பு செய்வது.
 
 == திருச்சபையின் ஒழுங்குமுறைகள் ==
 #ஞாயிற்றுக் கிழமைகளிலும் கடன் திருநாள்களிலும் / திருப்பலியில் முழுமையாய்ப் பங்கேற்க வேண்டும்; / இந்நாள்களின் புனிதத்தைப் பாதிக்கக் கூடிய செயல்பாடுகளைத் தவிர்க்க வேண்டும்.
 #ஆண்டிற்கு ஒரு முறையாவது / தகுந்த தயாரிப்புடன் / ஒப்புரவு அருள்சாதனத்தில் பங்கேற்க வேண்டும்.
 #பாஸ்கா காலத்தில் ஒப்புரவு அருள்சாதனத்தில் பங்கேற்று, / நற்கருணை உட்கொள்ள வேண்டும்.
 #திருச்சபை குறிப்பிட்டுள்ள நாள்களில் / இறைச்சி உண்ணாதிருக்க வேண்டும்; / நோன்பு நாள்களில் / ஒரு வேளை மட்டும் முழு உணவு உண்ணலாம்.
 #குறைந்த வயதிலும், / திருமணத் தடை உள்ள உறவினரோடும் / திருமணம் செய்யாதிருக்க வேண்டும்.
 #திருச்சபையின் தேவைகளை நிறைவேற்ற நம்மால் முடிந்த உதவி செய்ய வேண்டும்.
 
 == மனத்துயர் மன்றாட்டு ==
 என் இறைவனாகிய தந்தையே / நன்மை நிறைந்தவர் நீர். / அனைத்திற்கும் மேலாக அன்புக்கு உரியவரும் நீரே. / என் பாவங்களால் உமது அன்பைப் புறக்கணித்ததற்காகவும் / நன்மைகள் செய்யத் தவறியதற்காகவும் / மனம் வருந்துகிறேன். / உமது அருள் உதவியால் / இனிமேல் பாவம் செய்வதில்லை என்றும் / பாவத்துக்கு ஏதுவான சூழ்நிலைகளை விட்டு விலகுவேன் என்றும் உறுதி கூறுகிறேன். / ஆமென்.
 
 == மூவேளை மன்றாட்டு ==
 ஆண்டவருடைய தூதர் மரியாவுக்குத் தூது உரைத்தார்.&lt;br /&gt;
 மரியா தூய ஆவியாரால் கருவுற்றார். (அருள் மிகப் -)&lt;br /&gt;
 இதோ ஆண்டவரின் அடிமை.&lt;br /&gt;
 உமது சொற்படியே எனக்கு நிகழட்டும். (அருள் மிகப் -)&lt;br /&gt;
 வாக்கு மனிதர் ஆனார்.&lt;br /&gt;
 நம்மிடையே குடிகொண்டார். (அருள் மிகப் -)&lt;br /&gt;
 கிறிஸ்துவின் வாக்குறுதிகளுக்கு நாங்கள் தகுதி பெறும்படி /&lt;br /&gt;
 இறைவனின் தூய அன்னையே / எங்களுக்காக வேண்டிக்கொள்ளும்.
 
 மன்றாடுவோமாக:
 இறைவா! / உம் திருமகன் மனிதர் ஆனதை / உம்முடைய வானதூதர் வழியாக / நாங்கள் அறிந்திருக்கிறோம். / அவருடைய பாடுகளினாலும் இறப்பினாலும் / நாங்கள் உயிர்ப்பின் மாட்சி பெற / உமது அருளைப் பொழிவீராக./ எங்கள் ஆண்டவராகிய இயேசு கிறிஸ்து வழியாக / உம்மை மன்றாடுகிறோம்./ ஆமென்.
 
 == பாஸ்கா கால மூவேளை மன்றாட்டு ==
 விண்ணக அரசியே! மனம் களிகூரும். அல்லேலூயா.&lt;br /&gt;
 ஏனெனில் இறைவனைக் கருத்தாங்கும் பேறு பெற்றீர். அல்லேலூயா.&lt;br /&gt;
 தாம் சொன்னபடியே அவர் உயிர்த்தெழுந்தார். அல்லேலூயா.&lt;br /&gt;
 எங்களுக்காக இறைவனை மன்றாடும். அல்லேலூயா.&lt;br /&gt;
 கன்னி மரியே! அகமகிழ்ந்து பூரிப்பு அடைவீர். அல்லேலூயா.&lt;br /&gt;
 ஏனெனில் ஆண்டவர் உண்மையாகவே உயிர்த்தெழுந்தார். அல்லேலூயா.
 
 மன்றாடுவோமாக:
 இறைவா / உம்முடைய திருமகனும் எங்கள் ஆண்டவருமாகிய இயேசு கிறிஸ்துவின் உயிர்த்தெழுதலால் / உலகம் மகிழத் திருவுளம் கொண்டீரே! / அவருடைய அன்னையாகிய கன்னி மரியாவின் பரிந்துரையால் / நாங்கள் நிலை வாழ்வின் பெரு மகிழ்வில் பங்கு பெற / அருள் புரியும். / எங்கள் ஆண்டவராகிய இயேசு கிறிஸ்து வழியாக / உம்மை மன்றாடுகிறோம். / ஆமென்.
 
 == நம்பிக்கை மன்றாட்டு ==
 என் இறைவா / உமது திருச்சபை நம்பிப் போதிக்கிற / உண்மைகளை எல்லாம் / நீரே அறிவித்திருப்பதால் / அவற்றை நான் உறுதியாக நம்புகிறேன்./ ஆமென்.
 
 == எதிர்நோக்கு மன்றாட்டு ==
 என் இறைவா / நீர் தந்துள்ள வாக்குறுதிகளை நான் ஏற்றுக்கொள்கிறேன். / எங்கள் ஆண்டவர் இயேசுவின் இரத்தத்தால் / என் பாவங்களைப் பொறுத்து / எனக்கு உமது அருளையும் / வானக வாழ்வையும் அளிப்பீர் என / உறுதியாக எதிர்நோக்கி இருக்கிறேன். / ஆமென்.
 
 == அன்பு மன்றாட்டு ==
 என் இறைவா / நீர் அளவில்லாத அன்புக்கு உரியவர் என்பதால் / அனைத்திற்கும் மேலாக / உம்மை நான் முழு மனத்தோடு அன்பு செய்கிறேன். / மேலும் என்னை நான் அன்பு செய்வது போல / மற்றவரையும் அன்பு செய்கிறேன். / ஆமென்.
 
 == இறை அன்னையை நோக்கிப் புனித பெர்நார்துவின் மன்றாட்டு ==
 மிகவும் இரக்கமுள்ள தாயே / உம்மிடம் அடைக்கலம் நாடி வந்து / ஆதரவைத் தேடி / மன்றாடினோர் எவரையும் நீர் கைவிட்டதாக / ஒருபோதும் உலகில் சொல்லக் கேட்டதில்லை / என்பதை நினைத்தருளும். / கன்னியர்களுக்கு அரசியான கன்னியே / நீர் அடைக்கலம் தருபவர் என்னும் நம்பிக்கை / என்னைத் தூண்டுவதால் / நான் உமது திருவடியை நாடி வருகிறேன். / பாவியாகிய நான் / உமது இரக்கத்திற்காக / துயரத்தோடு உம் திருமுன் காத்து நிற்கிறேன். / மனிதராகப் பிறந்த வார்த்தையின் தாயே / என் மன்றாட்டைப் புறக்கணியாமல் கேட்டருளும்.
 
 பிறப்புநிலைப் பாவம் இன்றிக் கருவுற்ற தூய மரியே / பாவிகளுக்கு அடைக்கலமே / இதோ உம்முடைய அடைக்கலம் நாடி ஒடி வந்தோம். / எங்கள் மீது இரக்கம் கொண்டு / எங்களுக்காக உம்முடைய திருமகனிடம் வேண்டிக்கொள்ளும். / ஆமென்.
 
 == படங்கள் ==
 &lt;gallery caption=&quot;செபம் அடங்கிய சுவர்க் கற்பதிகை&quot; widths=&quot;230px&quot; heights=&quot;220px&quot; perrow=&quot;3&quot;&gt;
 படிமம்:Lord's Prayer in Tamil.JPG|ஏனைய மொழிகளுடன் தமிழ் மொழியில் கிறிஸ்து கற்பித்த செபம் - எருசலேம், இஸ்ரவேல்
 படிமம்:Prayer Tablet in Tamil - Church of the Visitation, Ein Karem, Israel.JPG|யெருசலேமில் என்கரிம் எனும் இடத்திலுள்ள 'பார்வையிடல் தேவாலயம்'
 படிமம்:Lord's Prayer - Tamil.JPG|கிறிஸ்து கற்பித்த செபம் - [[எங்கள் பிதாவே தேவாலயம்]], எருசலேம், இஸ்ரவேல்
 &lt;/gallery&gt;
 
 ==மேற்கோள்கள்==
 {{reflist}}